Para outras páxinas con títulos homónimos véxase: Carmen Domínguez.

**María del Carmen (Karmenka) Domínguez Álvarez**, nada en Oviedo o 10 de setembro de 1969, é unha doutora en matemáticas experta en glacioloxía, aventureira e exploradora polar española, que foi cofundadora do proxecto Glackma, que desenvolveu un método único para o estudo do cambio climático.

Traxectoria
-----------

Naceu en Oviedo pero aos 5 anos trasladouse coa súa familia a Salamanca, cidade na que vive actualmente. Estudou matemáticas aplicadas na Universidade de Groninga (Holanda) e na Universidade de Salamanca, pola que se doutorou en 1998 e onde é Profesora Titular dende 2001.

Apaixonada da natureza dende nena, na procura dunha aplicación práctica da matemática -que ela sempre considerou unha "caixa de ferramentas"-, acabouna atopando nunha charla de Adolfo Eraso en Madrid sobre o Perito Moreno que a converteu nunha entusiasta dos glaciares. Despois da súa primeira exploración no interior dun glaciar e despois da súa primeira inmersión na Antártida, tivo ben claro que o resto da súa vida estaría dedicada a dar a coñecer aos demais, a realidade das rexións polares. 

O proxecto GLACKMA (Glaciares, Criokarst e Ambiente) púxose en marcha no ano 2001. Posteriormente no ano 2010 fundaron, co mesmo nome, unha asociación sen ánimo de lucro, para medir a descarga glaciar, é dicir, o xeo que se perde en forma de auga nos casquetes polares de ambos os hemisferios. Para iso implementaron diversas estacións de medición e recompilación de datos (tanto no Ártico como na Antártida), instaladas por eles mesmos a base de escalada, espeleoloxía avanzada e esforzos durísimos, que lles permiten coñecer a drenaxe no interior dos glaciares. Estas sondas proporcionan información actualizada e constante sobre a evolución do quecemento global.

A súa primeira expedición a Islandia tivo lugar no ano 1997 e dende entón realizou máis de 60 expedicións polares de ata tres meses de duración, pasando a noite en tendas de campaña en diversos lugares como: Antártida, Patagonia, Islandia, Svalbard e Siberia. "Karmenka" é o alcume que lle puxeron uns expedicionarios polares rusos e que ela elixiu como firma.

A importancia do Proxecto GLACKMA reside en que conseguiu pór en marcha unha rede de estacións de rexistro do desxeo glaciar a partir dun método único no mundo, conseguindo medir de maneira precisa a evolución do quecemento global. Con imbatible entusiasmo, gran profesionalidade e escasos fondos públicos, o Proxecto GLACKMA desenvolveu un revolucionario sistema de medición da descarga glaciar (xeo que se derrite) nos casquetes polares de ambos hemisferios. Levan dende o 2001 xerando series temporais con intervalo horario de descarga glaciar en cada unha das estacións que teñen implementadas. O que GLACKMA creou é un eficiente indicador do cambio climático. A asociación Glackma tamén se destaca pola súa faceta pedagóxica e de divulgación científica e foi declarada de Utilidade Pública polo Ministerio do Interior en 2015.

Obra
----

* *Diario Polar*, GLACKMA (2011), ISBN 978-84-939348-1-1.
* *Registro continuo de la descarga glaciar un indicador en tiempo presente de la evolución del calentamento global,* Edicións Universidade de Salamanca (2008). ISBN 978-84-7800-333-4. ISBN 978-84-7800-333-3 (.pdf).

Notas
-----

1. ↑  "Domínguez Álvarez, María del Carmen | Universidad de Salamanca" (en castelán). Consultado o 4 de marzo de 2017.
2. ↑  Navarra, Universidad Pública de. "Universidad Pública de Navarra - Campus de Excelencia Internacional" (en castelán). Consultado o 4 de marzo de 2017.
3. ↑  "USAL TV - 5 TALENTOS - Entrevista a Carmen Domínguez, profesora de la Usal y científica. Nos descubre qué nos dicen los glaciares.". Arquivado dende o orixinal o 30 de xaneiro de 2013. Consultado o 4 de marzo de 2017.
4. 1 2  Internet, Unidad Editorial. "'Diario Polar': las memorias de dos científicos al límite de la aventura | Natura | elmundo.es". Consultado o 4 de marzo de 2017.
5. ↑  Diximedia. "Científicos españoles lideran un método único para medir el deshielo glacial". *lainformacion* (en castelán). Arquivado dende o orixinal o 05 de marzo de 2017. Consultado o 4 de marzo de 2017.
6. ↑  "GLACKMA, Declarada de Utilidad Pública" (en castelán). Arquivado dende o orixinal o 05 de marzo de 2017. Consultado o 4 de marzo de 2017.
7. ↑  "Biblioteca Digital de Castilla y León > Diario polar : ¿qué nos dicen los glaciares sobre el..." (en i18n). Consultado o 4 de marzo de 2017.
8. ↑  ÁLVAREZ, María del Carmen DOMÍNGUEZ; ROMERO, Adolfo ERASO (20 de mayo de 2014). *Registro continuo de la descarga glaciar un indicador en tiempo presente de la evolución del calentamiento global: EN Energías y cambio climático* (en castelán). Ediciones Universidad de Salamanca. Consultado o 4 de marzo de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carmen Domínguez Álvarez Modificar a ligazón no Wikidata*** |

### Ligazóns externas

* Páxina oficial do proxecto Glackma.
* Entrevista a Karmenka no *Intermedio*, na sección *"Mujer tenía que ser"*. La Sexta.

|  |  |
| --- | --- |
| Control de autoridades | 
* Wd: Q30901895
* MGP: 254762

 |